Kastamere Lähi-Idässä

## Politiikka

### Hallinto

Kastameren parlamentti jakautuu ylä- ja alahuoneeseen. Tavallisimmin ylähuone tukee presidenttiä ja alahuone hallitusta. Alahuone valmistelee lakiesitykset ja ylähuone päättää niiden toimeenpanosta. Ylähuone saa kolmesti määrätä alahuoneen valmistelemaan toisenlaisen lakiesityksen, kunnes sen täytyy päättää minkä kolmesta lakieityksestä se hyväksyy.

#### Presidentin kabinetti

Presidentin kabinettiin kuuluu presidentin nimittämiä virkamiehiä, jotka auttavat hänen kalenterinsa järjestämisessä. Kabinettiin ovat perinteisesti kuuluneet ainakin pääministeri, joka tiedottaa presidentille hallituksen toimista, oppositiovirkailija, joka tiedottaa presidentille opposition mielipiteistä, sekä ulkoministeri, joka tiedottaa presidentille valtiovierailuehdotuksista ja muista tapaamisista.

### Vallanjako

Kastameren vallanjako noudattaa Montesqueiun vallan kolmijako-oppia, jossa lainsäädäntövalta, tuomivalta ja toimeenpanovalta erotetaan toisistaan. Kastameressä lainsäädäntövalta on parlamentilla, tuomiovalta kansallisoikeudella ja toimeenpanovalta valtiokomissiolla. Perustuslakia muutettaessa tuomivalta siirtyy valtakomissiolle, muissa tapauksissa käytetään perustuslaissa mainittua käytäntöä.

### Sisäpolitiikka

Kastameren sisäpoliittinen linja on suurimmilta osin natioalistista KDA:n johtamaa talousliberaalia kuripolitiikkaa. Pääministeri Quim Santos esitti vielä vuonna 2007 rajojen sulkemista paperittomilta VIHTA-jäsenmaiden kansalaisilta, mutta vuonna 2015 hän oli jopa ehdottamassa pakolaiskiintiön kasvattamista. Vuonna 2017 hänen mielipiteensä taas tiukkenivat uuden hallitussuunnitelman myötä:

> "Hallitus jatkaa pakolaispolitiikan kiristystä. Erityisesti CET:n vaatimuksesta Kastamereen vuosittain tulevien turvapaikanhakijoiden, kiintiöpakolaisten ja perheenyhdistämisten ylärajaksi tulisi 20 000 henkilöä. Vuonna 2015 Kastamereen tuli yli 50 000 pakolaista ja turvapaikanhakijaa Sjurbiasta ja muista poliittisesti kriisimaiksi katsottavista valtioista."
>
>

### Ulkosuhteet

Kastamere on sopinut diplomaattisuhteet seuraaviin maihin: Wales, Qruut, Jeylanti, Waldpays, Bulgaro-Slavia, Kyporia, Rodoria, Mantla, Khalifornia, Garia ja Tursaania. Kastamerellä on myös kauppasuhteet kaikki edellä mainittuihin maihin lukuunottamatta Bulgaro-Slaviaa ja Qruutia.

Kastameren ulkopoliittinen linja on aina ollut maltillinen, vaikkakin Quim Santosin pääministerikauden 2004-2010 aikana diplomaattisuhteet kaikkiin kommunistimaihin jäädytettiin, vaikkakin kaupankäynti kommunistimaalaisten ja kastamereläisten yritysten välillä sallittiin. Jos myös kaupankäynti olisi kielletty, Kastamere olisi saattanut kokea ennenaikaisen laman (maailmanlaajuinen lama koettiin vuonna 2008). Nykyään Kastamerellä on diplomaattisuhteet Khaliforniaan ja Katistaniin, jotka ovat molemmat kommunistisia tai sosialistisia.

#### Järjestöt ja liittoumat

Kastamere kuului 1900-luvulla niihin harvoihin puolueettomiin maihin, jotka sijaitsivat Euroopassa. Maa tosin kutsuttiin useasti mukaan CPA:han (Kapitalistiliitto, *Capitalist Alliance*) ja vasemmistohallituksien aikaan myös CMA:han (Kommunistiliitto, *Communist Alliance*).

Vasta vuonna 1994 Kastamere liittyi ensimmäiseen liittoumaansa, CPA:n tilalle perustettuun rauhanomaiseen puolustusliittoumaan VIHTA:aan. Nykyään Kastamere on merkittävässä osassa kyseistä liittoumaa ja vaikka Kastamere ei ole VIHTA:n "vanha" jäsenmaa, on sen huomioilla ja mielipiteillä silti ratkaisevaa sananpainoa.

## Maantiede ja luonto

Kastamere rajoittuu pohjoisessa Kyporiaan, etelässä Punaiseen mereen ja lännessä Suezin kanavaan, jota maa hallinnoi. Siinain niemimaa on Kastameren vehrein alue ja siellä onkin paljon kasvillisuutta. Asraeliksi kutsutun provinssin alueella on myös paljon vehreyttä.

### Ilmasto

Maan ilmasto on välimerellinen lukuun ottamatta maan etelä- ja pohjoisosien autiomaita, joista suurin on Netsevin autiomaa. Keväällä ja kesällä esiintyy ajoittain hiekkamyrskyjä. Maassa on kuuma sateeton kesä ja suhteellisen lyhyt viileä sateinen talvi. Ilmasto vaihtelee maan sisällä pituuspiirin, leveyspiirin ja Välimeren läheisyyden mukaan. Elokuu on kuukausista kuumin, keskilämpötilat vaihtelevat välillä 18–38 °C.

### Eläimistö

Israelissa on tavattu yli 500 lintulajia. Osa linnuista asuu siellä pysyvästi, osa muuttaa Asraelin alueen läpi kahdesti vuodessa.

## Väestö

### Uskonnollinen jakautuminen

Kastameren itsenäistyessä vuonna 1917, heräsi suuri kysymys väestöä koskevien lakien säätämisestä. Kastameren väestö on nimittäin nykyäänkin jakautunut Latinalaiseen kirkkoon ja Roomalais-Aristoteliseen, mikä on johtanut useisiin yhteenottoihin varsinkin Pohjois-Asraelissa. Kyporian miehittäessä Kastamereä vuosina 1928-1932, Latinalaisen kirkon kannattajat kokivat tulleensa rasistisen kohtelun uhreiksi. Samoin kokivat Roomalais-Aristotelista kirkkoa kannattavat sodan jälkeen.

Nykyään hallitseva puolue, Kristillinen Demokraattipuolue eli KDA, pyrkii sisällyttämään politiikkaansa puolueetonta kristillistä ideologiaa, mikä on toistaiseksi tyydyttänyt hyvin sekä roomalaisaristotelisiä että latinalaisia. Koska uskonnollisuudella on suuri merkitys Kastameressä, eivät vasemmistopuolueet oli olleet joitakin poikkeuskausia lukuunottamatta vallassa.

## Lähteet

1. ↑ https://www.suomenuutiset.fi/saksan-poliittinen-tilanne-edelleen-pahasti-karjistynyt-afdn-pelko-vaikeuttaa-hallitustunnusteluja-hiipuva-kannatus-kalvaa-demareita/